**เกณฑ์การพิจารณาโครงการขอรับการสนับสนุนการจัดทำรายวิชาและชุดวิชาออนไลน์ มหาวิทยาลัยเกษตรศาสตร์ รุ่นที่ 3 ประจำปีงบประมาณ พ.ศ. 2565**

**สบศ.มก.01**

**เงื่อนไขการเสนอโครงการ**

1. **คุณสมบัติ**
   1. เป็นอาจารย์สังกัดมหาวิทยาลัยเกษตรศาสตร์มาแล้วไม่น้อยกว่า 1 ปี และมีภาระงานสอน ซึ่งไม่อยู่ระหว่างการลาศึกษาต่อหรือลาเขียนตำราผลงานทางวิชาการหรือลาไปทำวิจัย
   2. เป็นอาจารย์ผู้สอนในรายวิชาพื้นฐานและ/หรือวิชาบริการกลางหรือรายวิชาที่มีนิสิตลงทะเบียนเรียนไม่น้อยกว่า 100 คน/ภาคการศึกษา
2. **ลักษณะของผลงาน**
   1. เป็นคลิปการสอนออนไลน์ของรายวิชาพื้นฐานหรือเป็นรายวิชาบริการกลางของมหาวิทยาลัย/วิทยาเขตหรือเป็นรายวิชาในสังกัดคณะ ซึ่งมีผู้ลงทะเบียนไม่น้อยกว่า 100 คน/ภาคการศึกษา
   2. เป็นคลิปการเรียนการสอนแบบ Self-Study ที่มีเนื้อหาที่จบสมบูรณ์ในคลิปนั้นและต้องไม่ใช่คลิปที่เคยได้รับการสนับสนุนทุนจากมหาวิทยาลัยไปแล้วหรือเคยได้รับการสนับสนุนจากภาควิชาหรือคณะแล้วในรายวิชาดังกล่าว (เช่น คลิปการเรียนการสอนจากโครงการเรียนล่วงหน้า เป็นต้น)
   3. ผู้เสนอผลงานดังกล่าวจะต้องเป็นผู้อัพโหลดผลงานขึ้นในระบบหรือแพลตฟอร์มใดแพลตฟอร์มหนึ่ง
   4. ผู้เสนอโครงการต้องระบุข้อมูลเหล่านี้ให้ชัดเจน

* กลุ่มเป้าหมายและจำนวนผู้เรียนในแต่ละภาคการศึกษา/ปีการศึกษา
* มีการประมวลการสอนชัดเจน
* ผลลัพธ์การเรียนรู้ Learning Outcome
  1. ข้อเสนอต้องผ่านการพิจารณาเบื้องต้นจากภาควิชาและคณบดีต้นสังกัดของผู้สมัคร
  2. การจัดทำคลิปวิดีโอ มหาวิทยาลัยจะให้การสนับสนุนโดยคิดจากชั่วโมงการเรียนรู้ (1 ชั่วโมงการเรียนรู้ เท่ากับวิดีโอ 2 คลิป ความยาวแต่ละคลิปอยู่ในช่วงเวลา 5-10 นาที)
* 1 หน่วยกิตเท่ากับ 15 ชั่วโมงการเรียนรู้ ผู้เสนอต้องจัดทำไม่น้อยกว่า 30 คลิป
* 2 หน่วยกิตเท่ากับ 30 ชั่วโมงการเรียนรู้ ผู้เสนอต้องจัดทำไม่น้อยกว่า 60 คลิป
* 3 หน่วยกิตขึ้นไปเท่ากับ 45 ชั่วโมงการเรียนรู้ ผู้เสนอต้องจัดทำไม่น้อยกว่า 90 คลิป

1. **การพิจารณาผลงาน**

ให้คณะกรรมการพิจารณาโครงการขอรับการสนับสนุนงบประมาณการเรียนการสอนออนไลน์ฯ มหาวิทยาลัยเกษตรศาสตร์เป็นผู้ตัดสิน และมติคณะกรรมการฯ ถือเป็นอันสิ้นสุดโดยอาจมีการเสนอผู้ทรงคุณวุฒิพิจารณาเพิ่มเติมได้ตามความเหมาะสม

1. **เงื่อนไขเมื่อข้อเสนอผ่านการพิจารณาให้การสนับสนุนแล้ว**
   1. ระยะเวลาดำเนินการสร้างสรรค์ผลงาน ไม่เกิน 120 วัน หลังได้รับอนุมัติ
   2. ผู้เสนอจะได้รับงบประมาณสนับสนุนเมื่อผลงานเสร็จสมบูรณ์ 100%
   3. การขอเลื่อนส่งผลงานกรณีส่งผลงานไม่ทันภายใน 120 วัน กรณีมีเหตุผลความจำเป็น ขอยกเลิกหรือขอยุติการสร้างผลงาน ขอให้ชี้แจงเป็นหนังสือทางการผ่านภาควิชาและคณบดีของคณะผู้ส่งผลงาน กรณีการขอส่งผลงานล่าช้า ให้ระบุวันเวลาที่จะส่งใหม่ให้ชัดเจนโดยจะต้องดำเนินการให้เสร็จสิ้นในปีงบประมาณ 2565